CELEX: 22010D0023
Language: da
Date: 2010-03-12 00:00:00
Title: Det Blandede EØS-udvalgs afgørelse nr. 23/2010 af 12. marts 2010 om ændring af bilag II (Tekniske forskrifter, standarder, prøvning og certificering) til EØS-aftalen

10.6.2010   
            
            
               DA
            
            
               Den Europæiske Unions Tidende
            
            
               L 143/16
            
         DET BLANDEDE EØS-UDVALGS AFGØRELSE
   Nr. 23/2010
   af 12. marts 2010
   om ændring af bilag II (Tekniske forskrifter, standarder, prøvning og certificering) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag II til aftalen blev ændret ved Det Blandede EØS-udvalgs afgørelse nr. 18/2010 af 1. marts 2010 (1).
            
         
               (2)
            
            
               Det Blandede EØS-udvalgs afgørelse nr. 137/2007 af 26. oktober 2007 (2) indarbejdede Europa-Parlamentets og Rådets forordning (EF) nr. 852/2004 (3) I aftalen og ophævede Kommissionens direktiv 96/3/Euratom, EKSF, EF (4), 98/28/EF (5) og 2004/4/EF (6), som berigtiget ved EUT L 81 af 19.3.2004, s. 92, i henhold til aftalen.
            
         
               (3)
            
            
               Ifølge artikel 17, stk. 3, i forordning (EF) nr. 852/2004 har direktiv 96/3/EØS, 98/28/EF og 2004/4/EF fortsat gyldighed, indtil de erstattes af afgørelser vedtaget i overensstemmelse med denne forordning eller Europa-Parlamentets og Rådets forordning (EF) nr. 178/2002 (7). Disse afgørelser er endnu ikke vedtaget.
            
         
               (4)
            
            
               Direktiv 96/3/ Euratom, EKSF, EF , 98/28/EF og 2004/4/EF bør derfor indarbejdes i aftalen igen.
            
         
               (5)
            
            
               Denne afgørelse gælder ikke for Liechtenstein —
            
         VEDTAGET DENNE AFGØRELSE:
   Artikel 1
   I kapitel XII i bilag II til aftalen foretages følgende ændringer:
   
               1)
            
            
               Følgende tekst indsættes i punkt 54j (udgået):
               »31996 L 0003: Kommissionens direktiv 96/3/ Euratom, EKSF, EF af 26. januar 1996 om fritagelse af bulktransport af flydende olier og fedtstoffer ad søvejen fra visse bestemmelser i Rådets direktiv 93/43/EØF om levnedsmiddelhygiejne (EFT L 21 af 27.1.1996, s. 42), som ændret ved:
               
                           —
                        
                        
                           
                              32004 L 0004: Kommissionens direktiv 2004/4/EF af 15. januar 2004 (EUT L 15 af 22.1.2004, s. 25), som berigtiget ved EUT L 81 af 19.3.2004, s. 92.«
                        
                     
         
               2)
            
            
               Følgende punkt indsættes efter punkt 54zzzze (Kommissionens beslutning 2008/654/EF):
               
                           »54zzzzf.
                        
                        
                           
                              31998 L 0028: Kommissionens direktiv 98/28/EF af 29. april 1998 om fravigelse af visse bestemmelser i direktiv 93/43/EØF om levnedsmiddelhygiejne, for så vidt angår bulktransport ad søvejen af råsukker (EFT L 140 af 12.5.1998, s. 10)«.
                        
                     
         Artikel 2
   Den islandske og den norske udgave af direktiv 96/3/ Euratom, EKSF, EF , 98/28/EF og 2004/4/EF, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft på dagen for ikrafttrædelsen af Det Blandede EØS-udvalgs afgørelse nr. 137/2007 af 26. oktober 2007, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (8). Denne afgørelse anvendes midlertidigt fra datoen for vedtagelsen indtil ikrafttrædelsestidspunktet.
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 12. marts 2010.
      
         
            På Det Blandede EØS-udvalgs vegne
         
         Alan SEATTER
         
            Formand
         
      
   
   
      (1)  Se side 4 i denne EU-Tidende.
   
      (2)  EUT L 100 af 10.4.2008, s. 53.
   
      (3)  EFT L 139 af 30.4.2004, s. 1.
   
      (4)  EFT L 21 af 27.1.1996, s. 42.
   
      (5)  EFT L 140 af 12.5.1998, s. 10.
   
      (6)  EUT L 15 af 22.1.2004, s. 25.
   
      (7)  EUT L 31 af 1.2.2002, s. 1.
   
      (8)  Ingen forfatningsmæssige krav angivet.